ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023822

ขอให้แก้ไขปัญหาเสียงดังรบกวนจากการเปิดเพลงเสียงดังรบกวน บริเวณ แคมป์ที่พักคนงานก่อสร้าง ภายในซอยงามวงศ์วาน 43 แยก 2-9 แขวงทุ่งสองห้อง เขตหลักสี่ กรุงเทพมหานคร จุดสังเกตเข้าไปในซอยแยก 2-9 ระยะทางประมาณ 20 เมตร จะพบบริเวณดังกล่าวตั้งอยู่ด้านซ้ายมือ เป็นรั้วเหล็กสีเหลือง สูงประมาณ 1.5 เมตร เนื่องจากผู้ร้องแจ้งว่าได้รับเสียงดังรบกวนจากการเปิดเพลงของกลุ่มคนงานก่อสร้างบริเวณดังกล่าวอยู่บ่อยครั้ง ทุกสัปดาห์จะเปิดเพลงเสียงดังอย่างน้อย 1 วัน ตั้งแต่เวลาประมาณ 12.00 น. ไปจนถึงเวลาประมาณ 19.00 น.-20.00 น. ซึ่งผู้ร้องแจ้งว่าเป็นลักษณะคลื่นเสียงรบกวนเป็นเสียงเบส ที่เข้ามาในตัวบ้านผู้ร้อง ส่งผลให้ไม่สามารถทำงานที่บ้านได้ เบื้องต้นผู้ร้องแก้ปัญหาโดยการนำฟองน้ำมาปิดอัดตามขอบหน้าต่าง เพื่อป้องกันเสียงเข้ามาในตัวบ้าน แต่ยังคงได้รับความเดือดร้อนเช่นเดิม ประสบปัญหามาเป็นระยะเวลาประมาณ 4 ปีแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata